
REPUBLIKA HRVATSKA ISTARSKA ŽUPANIJA

OPĆINA PIĆAN

Općinski načelnik

Na temelju članka 17. Pravilnika o stipendiranju Općine Pićan („Službene novine Općine Pićan“, broj 11/22, 13/23, 3/26, dalje u tekstu: Pravilnik) i utvrđene konačne rang liste stipendista, KLASA: 604-01/26-01/0007 URBROJ: 2163-30-01-26-_ od _____ 2026. godine
OPĆINA PIĆAN, sa sjedištem u Pićnu, Pićan 40, OIB: 30638625602, koju zastupa općinski načelnik Općine Pićan Dean Močinić, s jedne strane,
i

(ime i prezime), (adresa), (OIB) (u daljnjem tekstu: stipendist), s druge strane, sklapaju

U g o v o r   o   s t i p e n d i r a n j u
Članak 1.

Ovim se ugovorom uređuju međusobna prava i obveze između Općine Pićan i stipendista, u svezi dodjele studentske stipendije, za vrijeme dok stipendist pohađa (naziv i adresa visokoškolske ustanove).
Članak 2.
Općina Pićan se obvezuje da će stipendistu – studentu isplaćivati stipendiju počevši od 1. rujna 2026. godine pa sve do redovnog završetka školovanja, i to mjesečno u visini od 120,00 EUR, na bankovni račun stipendista.
Stipendija se isplaćuje jednom mjesečno, na žiro ili tekući račun stipendista, u pravilu do zadnjeg dana u mjesecu za prethodni mjesec kalendarske godine, odnosno ovisno o dinamici priliva sredstava u proračun Općine Pićan.
Tijekom školske godine stipendija se isplaćuje 10 mjeseci, od 1. rujna do 30. lipnja. Za srpanj i kolovoz se stipendije ne isplaćuju.
Članak 3.

Stipendija se odobrava za razdoblje trajanja obrazovnog plana i programa propisanog statutom ili drugim aktom obrazovne ustanove korisnika stipendije, pa sve do redovnog završetka školovanja, a u skladu sa odredbama Pravilnika o stipendiranju Općine Pićan.
Članak 4.

Stipendist se obvezuje da će:


1. redovno pohađati nastavu i izvršavati sve obveze iz nastavnog plana i programa prema aktima obrazovne ustanove,

2. redovno dostavljati Općini Pićan potvrde o upisu u narednu programsku godinu i to do 31. listopada svake godine,

3. jednom godišnje, do kraja listopada, dostavljati podatke o prebivalištu stipendista (uvjerenje o prebivalištu, kopija),


4. nakon završetka školovanja odnosno stjecanja diplome, obavijestiti Općinu Pićan u roku od 15 dana,


5. prema zahtjevu Općine Pićan dostavljati i druge potvrde i isprave, odazivati se na sastanke i dogovore, a sve u svezi sa školovanjem i dodijeljenom stipendijom.

Članak 5.

Ako stipendist ne upiše narednu programsku godinu, gubi pravo na stipendiju za tu školsku/akademsku godinu, osim u posebno opravdanim slučajevima propisanim člankom 19. Pravilnika.

U slučaju jedne ponovljene godine, prava na stipendiju miruju do ponovnog upisa u narednu godinu. 

Nakon drugog ponavljanja programske godine stipendist gubi pravo na stipendiju te se raskida ovaj ugovor o stipendiranju.

Isplata stipendije se može stipendistu prekinuti i tijekom godine, ako ne ispunjava ovim ugovorom preuzete obveze.

Članak 6.


Općina Pićan može sa stipendistom jednokratno raskinuti ugovor:

· ako se ustanovi da je stipendist dao netočan podatak ili dokumente u postupku zaključenja ugovora,

· ako tijekom školovanja stipendist promijeni mjesto prebivališta,

· ako se stipendist ispiše iz škole ili fakulteta,
· ako je stipendist pravomoćno osuđen za kazneno djelo za koje se goni po službenoj dužnosti,

· ako se stipendist zaposli tijekom školovanja,

· u drugim slučajevima kada se ne udovoljava odredbama Pravilnika ili ovog ugovora.
Ugovor se može raskinuti i na zahtjev stipendista.

Članak 7.

Kada stipendist izgubi pravo na stipendiju te se raskine ugovor o stipendiranju, obvezan je vratiti sve isplaćene stipendije, prema rješenju Jedinstvenog upravnog odjela Općine Pićan, i u tu svrhu će (njegov zakonski zastupnik ili učenik) dozvoliti upis administrativne zabrane na primanja koja ostvaruje.

Očitovanje o prihvaćanju provođenja administrativne zabrane sastavni je dio ovog ugovora i mora biti ovjeren kod javnog bilježnika.
Članak 8.


Stipendist se obvezuje odazvati se na poziv Općine Pićan za sudjelovanje u organizaciji i provedbi općinskih manifestacija i drugih aktivnosti najmanje jednom godišnje, osim iz posebno opravdanih razloga, na temelju popisa manifestacija i aktivnosti Općine Pićan koje Jedinstveni upravni odjel Općine Pićan objavljuje u tijeku godine, a za koje stipendisti mogu iskazati svoj interes. 


Ukoliko stipendist ne iskaže svoj interes niti jednom tijekom godine temeljem javnog poziva Općine Pićan, gubi pravo na isplatu posljednje dvije stipendije sljedeće kalendarske godine (tj. za svibanj i lipanj sljedeće godine).

Članak 9.

Ovaj ugovor zaključuje se za akademsku 2026./2027. godinu pa sve do redovnog završetka školovanja prema odredbama ovog ugovora i Pravilnika, izuzev u slučaju da Općina Pićan, kao davatelj stipendije, ne može osigurati sredstva prema odredbi iz članka 2. stavka 2. ovog ugovora, u kojem se slučaju ovaj ugovor raskida, a stipendist se oslo​bađa obveze vraćanja do tada primljenog iznosa stipendije.
Članak 11.

Sve eventualne izmjene i dopune ovog ugovora uredit će se aneksom ugovora u pisanom obliku, koji će činiti sastavni dio ovog ugovora.

Članak 12.

Sporovi koji bi eventualno mogli nastati u svezi sa ovim ugovorom a koji se ne mogu riješiti sporazumno, rješavat će stvarno i mjesno nadležni sud.

Članak 13.

Sva ostala pitanja vezana uz međusobna prava i obveze Općine Pićan i stipendista uređena su Pravilnikom o stipendiranju Općine Pićan.
Članak 14.


Ovaj ugovor sačinjen je u 3 (tri) istovjetna primjerka, od toga 1 (jedan) primjerak za stipendista, a 2 (dva) primjerka za potrebe Općine Pićan.

Članak 15.

U znak prihvata prava i obveza iz ovog ugovora, ugovorne strane istog vlastoručno potpisuju.


STIPENDIST




OPĆINSKI NAČELNIK

      OPĆINE PIĆAN
________




          Dean Močinić

KLASA: 604-01/26-01/0007
URBROJ: 2163-30-01-26-

Pićan, ________ 2026. godine


Na temelju članka 7. ugovora o stipendiranju, KLASA: 604-01/26-01/0007 URBROJ: 2163-30-01-26-___, od ____ 2026. godine, dajem

OČITOVANJE

o prihvaćanju provođenja administrativne zabrane


U slučaju da ja, (ime i prezime) iz (adresa), (OIB), stipendist Općine Pićan, izgubim pravo na stipendiju, prihvaćam provođenje administrativne zabrane na sva primanja radi otplate stipendije sukladno odredbama ugovora o stipendiranju, KLASA: 604-01/26-01/0007 URBROJ: 2163-30-01-26-___, od ____ 2026. godine
KLASA: 604-01/26-01/0007

URBROJ: 2163-30-01-26-
Pićan, ____ 2026. godine                        







    __________________________








                      stipendist

